ಅಕ್ರಮ ಮದ್ಯ ಸಾಗಾಣಿಕೆ ಯತ್ನ: ಅಬಕಾರಿ ಅಧಿಕಾರಿಗಳ ದಾಳಿ, ಆರೋಪಿ ಬಂಧನ ಅಕ್ರಮ ಮದ್ಯ ಸಾಗಾಣಿಕೆ ಮಾಡುತ್ತಿದ್ದ ವ್ಯಕ್ತಿಯನ್ನ ಬಂಧಿಸಿದ ಅಧಿಕಾರಿಗಾಳು, ಅವನ್ನಲ್ಲಿದ್ದ ಲಕ್ಷಾಂತರ ಮೌಲ್ಯದ ಮಾಲನ್ನ ವಶಪಡಿಸಿಕೊಂಡಿದ್ದಾರೆ. ಬೆಂಗಳೂರು ದಕ್ಷಿಣ ವಿಭಾಗದ ಅಬಕಾರಿ ಜಂಟಿ ಆಯುಕ್ತರಾದ ಗಿರಿ ಅವರ ಮಾರ್ಗದರ್ಶನದಲ್ಲಿ ಎ.ರವಿಶಂಕರ್ ಅಬಕಾರಿ ಉಪ ಆಯುಕ್ತರು ಕೋಲಾರರವರ ನಿರ್ದೇಶನದ ಮೇರೆಗೆ ಕೋಲಾರ ಜಿಲ್ಲಾ ಇಐಬಿ ಸಿಬ್ಬಂದಿ ಕೋವಿಡ್ ಪ್ರಯುಕ್ತ ಮುಳಬಾಗಿಲು ವಲಯ ವ್ಯಾಪ್ತಿಯಲ್ಲಿ ಗಸ್ತು ಮಾಡುತ್ತಿದ್ದರು. ಈ ಸಮಯದಲ್ಲಿ KA_07 B 1004 ಸ್ವಿಪ್ಟ್ ಡಿಸೈರ್ ವಾಹನದಲ್ಲಿ 23 ರೆಟ್ಟಿನ ಪೆಟ್ಟಿಗೆಗಳಲ್ಲಿ ಸಿಲ್ವರ್ ಕಫ್ ವಿಸ್ಕಿ ಮದ್ಯವನ್ನು 198.720 ಲೀ ಸಾಗಾಣಿಕೆ ಮಾಡುತ್ತಿದ್ದು, ಆರೋಪಿ ಹರೀಶ್ ಬಿನ್ ನಾರಾಯಣಸ್ವಾಮಿ ಬಲ್ಲ ಗ್ರಾಮ ಮುಳಬಾಗಿಲು ರವರನ್ನು ದಸ್ತಗಿರಿ ಮಾಡಿ ಮಾನ್ಯ ನ್ಯಾಯಾಧೀಶರ ಮುಂದೆ ಹಾಜರುಪಡಿಸಿದ್ದಾರೆ. ಇದರ ಅಂದಾಜು ಮೌಲ್ಯ 650000 ರೂಗಳಾಗಿರುತ್ತದೆ. ಈ ಧಾಳಿಯ ನೇತೃತ್ವವನ್ನು ಜಿಲ್ಲಾ ಇಐಬಿಯ ನಿರೀಕ್ಷಕರಾದ ಶ್ರೀಮತಿ. ಸುಮ.ಎಂ.ಆರ್.ವಹಿಸಿ ಪ್ರಕರಣ ದಾಖಲಿಸಿರುತ್ತಾರೆ. ಧಾಳಿಯಲ್ಲಿ ಅಬಕಾರಿ ಉಪ ನಿರೀಕ್ಷಕರಾದ ವೇಣುಗೋಪಾಲ್ ಸಿಬ್ಬಂದಿ ಅಂಬರೀಶ್, ವಾಹನ ಚಾಲಕರಾದ ಸುಬ್ರಮಣಿ ಹಾಗೂ ಸಿಬ್ಬಂದಿ ಭಾಗವಹಿಸಿದ್ದರು Share Continue Reading